Kierch Fenteng

D'Kierch vu Fenteng ass eng kathoulesch Kierch, déi zur Par Hesper–Réiser–Weiler Disciples d'Emmaüs, zum Dekanat Süden-Ost an zu der Gemeng Hesper gehéiert. Si steet op der Beetebuerger Strooss, dem CR159. Nieft der Kierch stinn nach e puer al Grafsteng vum fréiere Kierfecht. Geschicht D'Kierch ass e puermol ëmgebaut ginn. 1892 ass de Kierchtuerm, dee fréier um Daach vun der Kierch souz, ersat ginn. 1922-23 ass de Chouer ersat ginn an 1933-34 ass d'Schëff ofgerappt an duerch dat haitegt Gebai ersat ginn. D'Uergel D'Uergel vun der Fentenger Kierch ass am Joer 2007 vun der Uergelmanufaktur Georg Westenfelder vu Lëntgen opgeriicht ginn. Kuckt och Lëscht vu reliéise Gebaier zu Lëtzebuerg Um Spaweck Websäit vum Parverband Hesper D'Fënstere vun der Kierch vu Fenteng op der Websäit vun der Stiftung Forschungsstelle Glasmalerei des 20. Jh. e. V. (de) D'Uergel op der Websäit orgues.lu